אגודת העיתונאים בתל אביב

אגודת העיתונאים בתל אביב הוא ארגון המאגד עיתונאים רבים בישראל, ומטרתו לגבש אג'נדות כלליות לציבור העיתונאים, לקדם השגת מטרות משותפות, ולספק פלטפורמה לשיח בין-תחומי בין עיתונאים ממגוון רחב של עיתונים ובעלי מומחיות שונים. האגודה הוקמה על ידי עיתונאים מרחבי ארץ ישראל בינואר 1935. האגודה בתל אביב היא הגדולה מבין שלוש אגודות העיתונאים האזוריות (השתיים האחרות: אגודת העיתונאים ירושלים ו"אגודת העיתונאים חיפה והצפון"), שמהן הורכב יחד "איגוד עיתונאי ארץ ישראל", אשר הוקם בשנת 1946, ולאחר קום המדינה שינה את שמו ל"איגוד הארצי של עיתונאי ישראל". האגוד הוקמה בינואר 1935, ותחילה היו חברים בה רק 27 עיתונאים ועורכים, היא פעלה בהתנדבות וללא תשתית, תקציב או תמיכה מכלי התקשורת או מהמוסדות הציוניים. עיתונאים רבים לא ששו להצטרף לאגודה, בין היתר משום שעצם קיומו של ארגון עובדים שלא היה חלק מהסתדרות העובדים הכללית עורר אנטגוניזם בקרב אלה מבין העיתונאים שהיו חברים בהסתדרות. היא הוקמה על מנת לבסס את מעמד העיתונאים בארץ, ולהילחם על קבלת תנאים סוציאליים בסיסיים לכלל העיתונאים. בתחילת דרכה כללה האגודה 27 חברים בלבד. בשנות ה-40 האגודה הייתה סייע בקליטת עיתונאים חדשים רבים אשר עלו לארץ מרחבי העולם, לדאוג להם למגורים, ולשלבם במעגל העבודה העיתונאי. בשנת 1949 החלו הקמתו של בניין האגודה, בית העיתונאים על שם סוקולוב. ב-3 באפריל 1957 נחנך בית העיתונאים במעמד נשיא המדינה יצחק בן-צבי וראש הממשלה דוד בן-גוריון. בשנות ה-50 וה-60 עברה האגודה תהפוכות. בזמן מלחמת ההתשה ומלחמת ששת-הימים התמקדה האגודה בשימור מעמד העיתונאים, בזמן שהמאורעות גרמו לתפוצת שיא של העיתונים הישראלים, ואיתה גיוס המוני של עיתונאים חדשים. בעזרת הסכמים קיבוציים עם ארגון המו"לים, הצליחה האגודה לשמור על תנאי העבודה של העיתונאים. אך בשנות ה-80, חל כרסום בכוחן של אגודות העיתונאים, לאחר שכלי התקשורת חדשים, בראשם העיתון "חדשות" שהוקם ב-1984, החתימו את עובדיהם על חוזי העסקה אישיים ולא קיבוציים, דבר שהגביל את האפשרות לנהל מאבקי שכר משותפים לכלל העיתונאים. המאבק של האגודה נגד "חדשות" כלל חרם על סיקור הקמת העיתון, ומניעה תחילה מהעיתונאים של "חדשות" להיות חברים באגודת העיתונאים בתל אביב. בשנות ה-90 החלו גם כלי התקשורת הוותיקים בישראל, וערוץ 2 המסחרי שהחל לפעול באותה עת, לאמץ את שיטת החוזים האישיים, והאגודה נחלשה אף יותר. בשנת 2005, הייתה האגודה מעורבת במחלוקת סביב תרומה של משפחת נמרודי, בסך 90 אלף דולר, לשיפוץ המבואה בבית העיתונאים בתל אביב. כאשר במקביל נאבקה בקיצוצים שביצע העיתון "מעריב" שבבעלות המשפחה. בשנת 2007, נערך כנס אילת הראשון לעיתונות, שיזמו אגודת העיתונאים בתל אביב ואוניברסיטת חיפה, בהשתתפות מאות עיתונאים מישראל ומהעולם. העורך הראשי של הכנס הראשון היה משה ורדי, לשעבר עורך "ידיעות אחרונות". הכנס נוסד כאירוע שנתי מרכזי של התקשורת בישראל. הוא כולל ימי מליאות, מושבי דיון והרצאות בהשתתפות עיתונאים, ראשי המשק הישראלי, אישי ציבור, אנשי עסקים בכירים, עורכים בכירים ואנשי תקשורת מובילים. טקס נעילת הכנס הראשון נערך בנוכחותו של ראש הממשלה אהוד אולמרט. בשנת 2012 הוקם ארגון חדש "ארגון העיתונאים והעיתונאיות בישראל", על ידי קבוצה של עיתונאים שביקשה להקים ארגון יצוגי חדש לאחר שנים בהם ירד מעמד ושכר העיתונאים בישראל, ולאחר ש"איגוד הארצי של עיתונאי ישראל" בכללותו ואגודת העיתונאים בתל אביב בפרט חדלו לטענתם להיות גורם משמעותי בייצוג זכויות העיתונאים. הארגון החדש הוקם כארגון עובדים ענפי, במסגרת ההסתדרות וקיבל את הזכות לייצג ועדי עובדים בכלי התקשורת המובלים בישראל במבא ומתן מול המעסיקים. מאז חדלה אגודת העיתונאים בתל אביב לייצג את העיתונאים במשא-ומתן מול המעסיקים ובאופן כללי ירדה רמת פעילותה, ואף אתר האינטרנט שלו חדל לפועל. באפריל 2015 מכרה האגודה את "בית סוקולוב" תמורת 172 מיליון שקל. במקומו הוחל בתכנון פרויקט נדל"ן הכולל בניין מגורים ומגדל משרדים, בו לאגודה יהיה חלק. בספטמבר 2022 חשף אתר "העין השביעית" כי שכרו של יוסי בר-מוחא, מנכ"ל האגודה, עמד בשנת 2021 על שיא של יותר מ-1.3 מיליון שקל (שכר, פנסיה וזכויות נוספות). שכר שהוא גדול פי שבעה מהכנסות האגודה מדמי חבר, ומימונו מגיע מהכספים שקיבלה האגודה ממכירת "בית סוקולוב". בנוסף נחשף כי רשם העמותות בוחן את פעילות האגודה, והורה לה להפנות את העודף תקציבי שנצבר לאחר הסכם מכר שביצעה בבית סוקולוב לקידום מטרותיה. פעילות הארגון התמקדה באיגוד ציבור העיתונאים על מנת להשיג מטרות מקצועיות כלליות עבור חבריה, האיגוד ייצג בעבר את ציבור העיתונאים במשא-ומתן מול ארגון המו"לים וההסתדרות כדי לשמור על זכויות העיתונאים ולהבטיח תנאים סוציאליים ושכר הוגן לכלל העיתונאים. האגודה עובדת על מנת לגבש ולפקח על כללי אתיקה כלליים לציבור העיתונאים, כמו הבטחת אובייקטיביות פוליטית ומקצועיות. בנוסף, האגודה פועלת על מנת לקדם את ערכי הדמוקרטיה ולהגן על חופש הביטוי בישראל. בשנת 1988 ארגנה האגודה מחאה על סגירת העיתון "דרך הניצוץ" מבלי שהואשם בעבירה כל שהיא, ומעצר כל חברי המערכת. בשנת 1998 הצטרפה האגודה להליך המשפטי שהתנהל בין עיתון "הארץ" לעיתונאית גלית חמי, שעברה ל"ידיעות אחרונות". "הארץ" ביקש למנוע העסקתה של חמי ב"ידיעות", בטענה כי בחוזה העבודה שלה היא התחייבה לאי-תחרות. אגודת העיתונאים טענה כי אין כל מקום לאכוף תניית אי-תחרות בין עיתון לעיתונאי, ויש להבטיח חופש מלא לעיתונאים לעבור מעיתון לעיתון, לבצע את עבודתם ולהביע את עמדותיהם במקום אשר יבחרו כחלק מעקרון חופש העיתונאות. בעשור השני של המאה ה-21 הייתה אגודת העיתונאים בתל אביב מעורבת במאבק שכשל, לשמר את קיומה ועצמאותה של רשות השידור. בספטמבר 2013 עתרה לבג"ץ לבטל הוועדה לבחינת עתיד השידור הציבורי, ובפברואר 2016 עתרה לבג"ץ בדרישה לדחות את יישום חוק תאגיד השידור הציבורי. בנובמבר 2011, יוזמה אגודת העיתונאים הפגנת תמיכה בעיתונאית קרן נויבך, לאחר שהודחה מרשות השידור ממניעים פוליטיים על ידי המנכ"ל יוני בן מנחם. בשנת 2012 הייתה האגודה מעורבת במאבק נגד מינוי של זליג רבינוביץ' לתפקיד סמנכ"ל רשות השידור, בטענה שנעשה שלא כדין כיוון שהוא היה חסר תואר אקדמי וזאת בניגוד לתנאים שמציבים חוזר נציבות שירות המדינה והתקשי"ר. מאז שנות ה-40 פרסמה אגודת העיתונאים בתל אביב מדי שנה את "ספר השנה של העיתונאים". הספר כלל סיכום של אירועי השנה החשובים וכלל מאמרי שעה בנושאי עיתונות ותקשורת. בסדרת ספרי השנה הופיעו 52 כרכים: הראשון – בשנת 1941, האחרון בשנת 2000. בפתח הכרך הראשון, שערך גדליהו ז'וכוביצקי (זקיף), כתב יו"ר האגודה יוסף הפטמן: אנו יכולים להגיד בלי הפרזה, כי אנו מוציאים עתה שנתון רב תוכן וגדוש בחומר אינפורמאציוני וסטאטיסטי בכל השטחים המעניינים את האדם מן היישוב בימים אלה. זהו ספר 'כל בו' במה שנוגע לידיעת העולם הגדול ולחיי היישוב והארץ. תוכן העניינים נותן מושג-מה על העבודה המסועפת הרבה שהושקעה בספר זה . לעיתים הוקדש הספר כולו לנושא אחד; כך לדוגמה בשנת 1980 ערך יוסי אחימאיר את ספר השנה שהיה מוקדש להסכם השלום עם מצרים. מאז 2007 מארגנת האגודה את "כנס אילת לעיתונות", אירוע שנתי של התקשורת בישראל. במסגרת הכנס מחולק פרס מפעל חיים לעיתונות, בין מקבלי הפרס היו: 2007 - יואל מרקוס ושלום קיטל 2008 - טומי לפיד, חיים יבין ורון בן ישי. 2009 - סבר פלוצקר, ירון לונדון ומוטי קירשנבאום. רבקה מיכאלי פרס מפעל חיים על עבודתה ברדיו. 2011 - כרמלה מנשה ונח קליגר 2012 - נחמיה שטרסלר ושלמה נקדימון 2013 - אורי אבנרי ואריה גולן 2014 - אהרן ברנע ובינה לוז 2016 - רוני דניאל וסטלה קורין-ליבר. 2017 - רינה מצליח ושושנה חן. 2021 - בן דרור ימיני ויהודה שרוני 2022 - משה נוסבאום וטובה צימוקי את האגודה מנהלים 14 חברי הנהלה אשר נבחרים על ידי כלל חברי האגודה. מנכ"ל האגודה מאז 2002 הוא יוסי בר מוחא, ויושב ראש האגודה מאז מאי 2012 הוא רותם אברוצקי. פעילות האגודה הייתה מאורגנת דרך שבע ועדות ויותר משלושים תאים מקצועיים, ביניהן ועדת האתיקה, בית הדין לערעורים, ועד מערכת/אמצעי תקשורת וועדת חברים. יוסף הפטמן דוד זכאי 1943 דן פינס 1957–1959 מיכאל אסף 1959–1962 אורי קיסרי 1962–1964 אייזיק רמבה 1964 הרצל רוזנבלום דוד פדהצור דן פתיר לוי יצחק הירושלמי אהרן דולב אמנון נדב 1983–1985 סמי גרינשפן 1985–1987 זאב יפת 1987–1989 אריה אבנרי 1989–1997. יחזקאל אדירם 1997–1999 משה נסטלבאום 1999–2005 אליעזר דר-דרזנר 2005–2009 אבי פז 2009 משה רון (דנציגרקרון) 1939–1974 מאיר בן גור 1974–1982 יונה שמשי 1982–1987 רזי גוטרמן 1987–2000 טוביה סער 2000–2002 יוסי בר מוחא 2002- אתר האינטרנט הרשמי של אגודת העיתונאים בתל אביב אגודת העיתונאים בתל אביב, ברשת החברתית פייסבוק אגודת העיתונאים בתל אביב, באתר "גיידסטאר ישראל" האספה השנתית הרביעית של אגודת העיתונאים בתל אביב, באתר ארכיון הסרטים הישראלי בסינמטק ירושלים, 1945 הכינוס הראשון לעיתונאי ישראל, באתר ארכיון הסרטים הישראלי בסינמטק ירושלים, 1949 נתי טוקר, "המנכ"ל מקבל יותר מ-50 אלף שקל בחודש והאגודה מתעסקת בנדל"ן ובכנס מנקר עיניים במלון באילת", באתר TheMarker‏, 9 בנובמבר 2015 אבי פז, "דברי הימים". אתר אגודת העיתונאים בתל אביב. http://journalism.co.il/דברי-הימים-א/ אגודת העיתונאים בתל אביב, באתר העין השביעית האיגוד הארצי של עיתונאי ישראל, באתר העין השביעית אבי פז "דברי הימים". אתר אגודת העיתונאים בתל אביב. http://journalism.co.il/דברי-הימים-א/ ניגשים להקמת "בית-סוקולב" בת"א, על המשמר, 27 בנובמבר 1949 נחנך בית העתונאים ע"ש נחום סוקולוב, דבר, 4 באפריל 1957 א. בן-דוד, עתונאי ישראל נכנסים לביתם: חנוכת "בית סוקולוב" תיערך השבוע, מעריב, 31 במרץ 1957 אריה דיין ולאה ענבל, עיתונאים מעולם אחר, כותרת ראשית, 7 במרץ 1984 אריה דיין, חדשות מעולם העיתונות, כותרת ראשית, 18 ביולי 1984 גבי ניצן, בגבו למצלמה - חומרת הדין, כותרת ראשית, 20 ביולי 1988 מרדכי אלקן, השבתת עיתון תחייב גם בעלי חוזים אישיים - אגודת העיתונאים דורשת מהמו"לים, מעריב, 28 במרץ 1991 רוני קורן-דינר, האם תרומת נמרודי לאגודת העיתונאים משפיעה על מאבקה בפיטורים ב"מעריב"?, באתר הארץ, 31 בינואר 2005 רוני קורן-דינר, אגודת העיתונאים בתל אביב: "העיתונאים משלמים מחיר הניהול הכושל ב'מעריב'", באתר הארץ, 26 בינואר 2005 אסף כרמל, כנס אילת הראשון לעיתונות ייפתח מחר, באתר הארץ, 25 בנובמבר 2007 עכבר העיר, והרי החדשות: איגוד עיתונאים חדש קם בישראל, באתר הארץ, 13 בינואר 2012 רועי ברק, ‏כ-200 עיתונאים הצטרפו לארגון עיתונאים חדש בהסתדרות, באתר גלובס, 4 בינואר 2012 אורן פרסיקו, איפה הכסף - יוסי בר-מוחא משך 1.3 מיליון שקל מקופת אגודת העיתונאים תל-אביב, באתר העין השביעית, 13 בספטמבר 2022 בית העיתונאים בת"א נמכר תמורת 172 מיליון שקל, באתר גלובס, 29 באפריל 2015 רז סמולסקי, לאן יילך הכסף? מתחם בית העיתונאים בת"א נמכר ב-172 מיליון שקל, באתר TheMarker‏, 29 באפריל 2015 הדרך למגדל עוד ארוכה: מה קורה עם בית העיתונאים בת"א?, באתר גלובס, 19 ביוני 2017 אבי סופר, רשם העמותות: בוחנים את פעילות אגודת העיתונאים של תל אביב, באתר "המקום הכי חם בגיהנום", 13 בספטמבר 2022 אורן כהן, אגודת העיתונאים: לבטל את סגירת "דרך הניצוץ"', חדשות, 29 בפברואר 1988 מאת הדס מגן, ‏אגודת העיתונאים: יש להבטיח לעיתונאים חופש מלא לעבור מעיתון לעיתון, באתר גלובס, 30 במרץ 1998 נתי טוקר, אגודת העיתונאים לבג"ץ: לבטל הוועדה לבחינת עתיד השידור הציבורי, באתר TheMarker‏, 17 בספטמבר 2013 נתי טוקר, אגודת העיתונאים בת"א לבג"ץ: לדחות סגירת רשות השידור בשנה וחצי, באתר TheMarker‏, 17 בפברואר 2016 לי-אור אברבך, ‏אגודת העיתונאים: "חמור מאוד אם החדשות יעברו לידיים פרטיות", באתר גלובס, 7 במרץ 2016 גילי איזיקוביץ, 100 עיתונאים צעדו נגד "סתימת פיות" במחאה על פיטורי קרן נויבך, באתר הארץ, 28 בנובמבר 2011 אורן פרסיקו, מתחת לפנס, באתר העין השביעית, 17 בדצמבר 2012 אמילי גרינצווייג, אגודת העיתונאים בת"א דורשת לבטל מינויו של זליג רבינוביץ', באתר הארץ, 1 ביולי 2012 רועי ברק, ‏"מינוי זליג רבינוביץ' לעוזר מנכ"ל רשות השידור אינו תקין", באתר גלובס, 2 בדצמבר 2011 * "ספר השנה של העיתונאים", באתר אגודת העיתונאים בתל אביב אסף כרמל, פרס על מפעל חיים לפרשן "הארץ" יואל מרקוס ולעיתונאי שלום קיטל, באתר הארץ, 27 בנובמבר 2007 אופיר בר-זהר, כנס אילת לעיתונות: טומי לפיד ז"ל, חיים יבין ורון בן ישי יקבלו פרסים על מפעל חיים, באתר הארץ, 26 באוקטובר 2008 כתב TheMarker, לונדון, קירשנבאום ופלוצקר יקבלו פרסי מפעל חיים בכנס אילת לעיתונות, באתר הארץ, 13 באוקטובר 2009 גילי איזיקוביץ, רבקה מיכאלי תקבל פרס מפעל חיים על עבודתה ברדיו בכנס אילת לעיתונות, באתר הארץ, 18 בנובמבר 2009 רועי ברק, ‏כרמלה מנשה ונח קליגר יקבלו פרס מפעל חיים בכנס אילת לעיתונות, באתר גלובס, 14 בנובמבר 2011 TheMarker Online, פרס מפעל חיים לנחמיה שטרסלר ולשלמה נקדימון, באתר TheMarker‏, 28 באוקטובר 2012 גילי איזיקוביץ, פרס מפעל חיים לאורי אבנרי ואריה גולן מטעם אגודת העיתונאים, באתר הארץ, 28 באוקטובר 2013 אלכסנדר כץ, תתחילו לארוז מזוודות לכנס אילת: פרס מפעל חיים לאהרל'ה ברנע ובינה לוז, באתר אייס, 5 בנובמבר 2014 יונתן כיתאין, ‏פרס מפעל חיים לעיתונאים רוני דניאל וסטלה קורין-ליבר, באתר גלובס, 30 באוקטובר 2016 יונתן כיתאין, ‏אגודת העיתונאים: פרס מפעל חיים לרינה מצליח ולשושנה חן, באתר גלובס, 6 בנובמבר 2017 ליאור אוחנה, פרס מפעל חיים יוענק לעיתונאי "ידיעות אחרונות" בן דרור ימיני, באתר ynet, 12 בספטמבר 2021 פרס מפעל חיים לעיתונאית ynet ו"ידיעות אחרונות" טובה צימוקי ולמשה נוסבאום, באתר ynet, 24 באוקטובר 2022 אורי אילון, יוסי בר-מוחא מנכ"ל אגודת העיתונאים בת"א, באתר הארץ, 24 בדצמבר 2001 רועי ברק, ‏אגודת העיתונאים מתחדשת: רותם אברוצקי נבחר ליו"ר האגודה, באתר גלובס, 15 במאי 2012 מוסדות חדשים להתאגדות העתונאים בתל־אביב, הארץ, 3 במאי 1943 חולקו התפקידים באגודת העיתונאים, על המשמר, 15 בנובמבר 1959 י א. רמבה - יו"ר אגודת העיתונאים, למרחב, 17 בפברואר 1964 נבחרו מוסדות אגודת העתונאים בתל־אביב, דבר, 22 במאי 1983 סמי גרינשפן יו"ר אגודת העתונאים בתל־אביב, מעריב, 5 ביולי 1985 עתי"ם, נבחר לכהן כיו״ר אגודת העיתונאים, חדשות, 5 ביולי 1987 עתי"ם, מבחר ליו"ר אגודת העיתונאים בת״א, חדשות, 11 ביולי 1989 נסטלבאום נבחר בשנית ליו"ר אגודת העיתונאים, באתר הארץ, 6 במאי 2002 ענת קם‏, אבי פז נבחר ליו"ר אגודת העיתונאים בתל אביב, באתר וואלה, 11 במרץ 2009